Rusia afirmă că atacat "masiv" infrastructuri energetice din Ucraina ca răspuns la atacurile Kievului în regiunile rusești de graniță
Rusia a declarat vineri că a lansat un val "masiv" de lovituri aeriene împotriva Ucrainei ca represalii la atacurile susținute ale ucrainenilor asupra regiunilor sale de frontieră între 16 și 22 martie, potrivit agenției AFP.
"Ca răspuns la bombardarea teritoriului nostru și la încercările de a străpunge și de a cuceri așezările de la granița rusă, armata a efectuat 49 de lovituri de represalii", a declarat Ministerul Apărării într-un comunicat.
"Astăzi, o lovitură masivă a fost dată asupra instalațiilor energetice, complexului militar-industrial, nodurilor feroviare, arsenalelor, locațiilor forțelor armate ucrainene și mercenarilor străini", a adăugat ministerul rus.
Autoritățile ucrainene au calificat atacul combinat de peste 150 de rachete și drone drept cel mai mare atac asupra sectorului energetic ucrainean din ultima perioadă. Pe lângă instalațiile de infrastructură critică, inclusiv centrala hidroelectrică de pe Nipru, au fost avariate și clădiri rezidențiale. Șase civili au murit în urma acestor atacuri, potrivit unui bilanț provizoriu.
Armata rusă susține că, în urma loviturii, "funcționarea întreprinderilor industriale care produc și repară arme, echipamente militare și muniții a fost dezorganizată". În plus, echipamentul militar străin livrat Ucrainei din țările NATO ar fi fost "distrus".
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank